**JEGYZŐKÖNYV**

**Készült:** Telki Község Képviselő-testületének 2016. szeptember 19.-én a Telki Polgármesteri Hivatal tárgyalójában 19. óra 30 perckor megtartott rendes nyilvános üléséről.

**Jelen vannak:**

Deltai Károly Polgármester, levezető elnök

dr. Lack Mónika Jegyző

Móczár Gábor Alpolgármester, képviselő

Takács Zoltán Alpolgármester

Szigeti Antal Képviselő

Halász Terézia Képviselő

Földvári-Nagy László Képviselő

dr. Vida Rolland Képviselő

Vetési Vincéné Pénzügy csoport ügyintéző

Hoós Péter Műszaki csoport ügyintéző

Varga Béla Főépítész

Vinczéné dr. Joó Györgyi Jegyzőkönyvvezető

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 6 fő képviselő van jelen, az ülést megnyitja.

Deltai Károly: Javaslom a napirend kiegészítését a Pénzügyi Bizottság által megtárgyalt kiegészítő napirendi ponttal, mely a következő: Csatorna konzorciumi szerződés aláírására felhatalmazás. Javaslom a meghívóban szereplő 6. napirendi pont levételét.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el.

**Napirend:**

Tájékoztató a két ülés között történt fontosabb eseményekről

**Előadó:** polgármester

Tájékoztató a lejárt határidejű határozatok végrehajtásáról

**Előadó:** jegyző

1./ Telki Óvoda 2016/2017 évi munkatervének megtárgyalása

**Előterjesztő**: Polgármester

2./Ad-hoc Bizottság felállításáról

**Előterjesztő**: polgármester

3./ Beszámoló a Polgármesteri Hivatal munkájáról

**Előterjesztő**: polgármester

4./ Beszámoló a közterület-felügyelő munkájáról

**Előterjesztő**: polgármester

5./ Tájékoztató Telki Község Önkormányzatának és intézményeinek 2016. I. félévi költségvetési gazdálkodásáról.

**Előterjesztő**: polgármester

6./Fogorvosi ügyelet kérdéséről

**Előterjesztő**: polgármester

7./Telki viziközművek 15 éves gördülő fejlesztési Terv jóváhagyása

**Előterjesztő**: polgármester

8./ Telki, Völgyrét ívóvíz ellátásának kiépítéséről

**Előterjesztő**: polgármester

9./ Csatorna konzorciumi szerződés aláírására felhatalmazás

**Előterjesztő**: polgármester

10./ Bursa Hungarica Felsőoktatási Önkormányzati ösztöndíjrendszerhez való csatlakozásról

**Előterjesztő**: polgármester

11./Szociális célú tűzifa vásárlására szóló pályázat benyújtásáról

**Előterjesztő**: polgármester

12./Javaslattétel a Pest Megye Önkormányzata által alapított kitüntetésekre, díjakra javaslattétel a Pest Megyéért Emlékéremre

**Előterjesztő**: polgármester

13./Az állattartásról szóló helyi rendelet megalkotása

**Előterjesztő**: polgármester

14./Könyvtár létrehozásának kérdéséről

**Előterjesztő**: polgármester

**Napirendek tárgyalása:**

**Tájékoztató a két ülés között történt fontosabb eseményekről**

Előadó: Polgármester

Polgármester**:**

* A leendő pátyi elkerülő útról volt egyeztetés az érintett településekkel.
* Iskola tanévnyitó lezajlott.
* Műfüves focipálya felújítása zajlik.
* Használ a kutyákkal kapcsolatos zéró tolerancia, alig van kóborló eb a faluban, a kutyák, úgy tűnik, az ingatlanokon belül maradnak.
* Tinnyén volt egy polgármesteri megbeszélés, szó volt a központosított hulladékdíjakról, ASP bevezetéséről, egységes IPA-ról.
* A körforgalomnak ceremoniális forgalomba helyezése nem lesz, még zajlanak a zöld munkák.

Polgármester javasolja a beszámoló elfogadását szavazással.

A Képviselő-testület egyhangúan 6 igen szavazattal - határozathozatal nélkül - a beszámolót elfogadja.

**Tájékoztató a lejárt határidejű határozatok végrehajtásáról**

**Előadó:** jegyző

*Az előterjesztés a jegyzőkönyv melléklete.*

A Képviselő-testület egyhangúan 6 igen szavazattal - határozathozatal nélkül - a beszámolót elfogadja.

**1./ Telki Óvoda 2016/2017 évi munkatervének megtárgyalása**

**Előterjesztő**: polgármester

*Az előterjesztés a jegyzőkönyv melléklete.*

Petrovszkiné Krizsán Adrienn óvodavezető: Nyitva tartás hosszabbításával kapcsolatban hamarosan javaslatot fognak benyújtani a szülők.

Vetési Vincéné: Nyitva tartás hosszabbításához SZMSZ módosítás kell.

Deltai Károly: Az óvoda olyan nyugdíj előtt álló kolleganőt vett fel, akinek a bértömege nagy terhet ró az önkormányzatra és rövid időn belül nyugdíjba is fog vonulni.

Petrovszkiné Krizsán Adrienn óvodavezető: 2 évvel meghosszabbítható a jogviszonya nyugdíjkorhatár elérése után is. A gyerekek érdekeit figyelembe véve szükséges volt a kolleganő felvétele.

A Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**97/2016. (IX. 19.) számú Önkormányzati Határozata**

**Telki Óvoda 2016/2017 évi munkatervének elfogadásáról**

Telki község Képviselő-testülete megtárgyalta és elfogadja a Telki Óvoda 2016/2017 nevelési évre vonatkozó munkatervét.

Felelős: polgármester

Határidő: azonnal

**2./Ad-hoc Bizottság felállításáról**

**Előterjesztő**: polgármester

*Az előterjesztés a jegyzőkönyv melléklete.*

Deltai Károly: Az egészségház projekttel kapcsolatban Ad Hoc bizottságot hozunk létre. Javaslom, hogy tagok legyenek: Varga Béla, Takács Zoltán, Halász Terézia, dr. Vida Rolland, Szigeti Antal. A jelöltek a jelölést előzetesen elfogadták. Elnöknek javaslom Szigeti Antalt.

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**98/2016. (IX. 19.) számú Önkormányzati Határozata**

**Ad-hoc Bizottság felállításáról**

Telki község Képviselő-testülete úgy határoz, hogy Ad-hoc Bizottságot hoz létre az újonnan megvalósítandó orvosi rendelő fejlesztési irányainak meghatározása céljából.

Az ad-hoc bizottság által megválaszolandó kérdések:

- a megvalósítandó orvosi rendelő melyik ingatlanon kerüljön kialakításra

- az kialakítandó épület csak az egészségügyi feladat ellátás megvalósítását biztosítsa, vagy lehetőséget hagyjon arra, hogy egy későbbi fejlesztéssel az ingatlanba, tetőtér beépítéssel egyéb funkciók is elhelyezhetőek legyenek

- a tervezendő épület szerkezete hagyományos téglaépítésű vagy könnyűszerkezetes épület legyen.

Felelős: polgármester

Határidő: azonnal

Deltai Károly: Javaslom, döntsünk az Ad Hoc Bizottság személyi összetételéről.

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**99/2016. (IX. 19.) számú Önkormányzati Határozata**

**Ad-hoc Bizottság összetételéről**

Telki község Képviselő-testülete úgy határoz, hogy az újonnan megvalósítandó orvosi rendelő fejlesztési irányainak meghatározása céljából előkészítésére létrehozott bizottság tagjai:

- Varga Béla, tag

- Takács Zoltán, tag

- Szigeti Antal, elnök, tag

- Halász Terézia, tag

- dr. Vida Rolland, tag

Az ad-hoc bizottság tagjai tiszteletdíjban, juttatásban nem részesülnek.

Felelős: polgármester

Határidő: 2016. október 31.

Deltai Károly: Felkérem Varga Béla tagot az eskü letételére.

Varga Béla esküjét letette.

**3./ Beszámoló a Polgármesteri Hivatal munkájáról**

**Előterjesztő:** polgármester

*Az előterjesztés a jegyzőkönyv melléklete.*

Szigeti Antal: A előterjesztés nagyon részletes és jó.

Móczár Gábor: Egy hatósági emberre lenne szükség, aki rögzíti az illegális égetéseket, nagy visszatartó ereje lenne.

dr. Vida Rolland: Hogy lehetne hatékonyabb a gaz elleni harc?

dr. Lack Mónika: Évi 20 felszólítás van, előfordul kényszerkaszáltatás is, aminek a költsége gyakorlatilag behajthatatlan.

Deltai Károly: Jelenleg nincs kapacitás ezekre a problémákra, egy falugondnokot lehetne felvenni vagy a közterületfelügyelőt felkérni, hogy legyen falugondnok.

Képviselő-testület 4 igen szavazattal 2 tartózkodás mellett az alábbi határozatot hozta:

**Telki község**

**Képviselő-testülete**

**100/2016. (IX. 19.) számú Önkormányzati Határozata**

**A Polgármesteri Hivatal tevékenységéről**

Telki község Képviselő-testülete elfogadja Telki Község Polgármesteri Hivatala tevékenységéről szóló beszámolót.

Felelős: polgármester, jegyző

Határidő: folyamatos

**4./ Beszámoló a közterület-felügyelő munkájáról**

**Előterjesztő**: polgármester

*Az előterjesztés a jegyzőkönyv melléklete.*

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**101/2016. (IX. 19.) számú Önkormányzati Határozata**

**Beszámoló a közterület-felügyelő munkájáról**

Telki Község képviselő-testülete a közterület-felügyelő munkájáról szóló beszámolót elfogadta.

Felelős: polgármester, jegyző

Határidő: azonnal

**5./ Tájékoztató Telki Község Önkormányzatának és intézményeinek 2016. I. félévi költségvetési gazdálkodásáról.**

**Előterjesztő**: polgármester

*Az előterjesztés a jegyzőkönyv melléklete.*

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**102/2016. (IX. 19.) számú Önkormányzati Határozata**

**Telki Község Önkormányzatának és intézményeinek**

**2016. I. félévi költségvetési gazdálkodásáról**

Telki Község Képviselő-testülete Telki Önkormányzat és intézményeinek 2016. I. félévi költségvetési gazdálkodása tárgyában készült tájékoztatóban foglaltakat megismerte, tudomásul vette.

Felelős: polgármester

Határidő: azonnal

**6./Fogorvosi ügyelet kérdéséről**

**Előterjesztő**: polgármester

*Az előterjesztés a jegyzőkönyv melléklete.*

Deltai Károly: Az előterjesztéshez képest változtatással fogadta el a Pénzügyi Bizottság a határozatát, így a Pénzügyi Bizottság által elfogadott határozatot teszem fel szavazásra.

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**103/2016. (IX. 19.) számú Önkormányzati Határozata**

**Fogorvosi ügyelet kérdéséről**

Telki község Képviselő-testülete úgy határoz, hogy a fogorvosi ügyeleti ellátására határozatlan időre szóló ellátási szerződést köt a Baumann Dental és Marketing Kft-vel, rendes felmondás lehetőségének kikötésével és éves beszámolási kötelezettség beépítésével.

A fogorvosi ügyeletet a 2051 Biatorbágy, Szabadság út 8. szám alatti rendelőben biztosítaná.

Az ügyeleti ellátáshoz a képviselő-testület havi 45.000.- Ft összegű támogatást biztosít.

Felelős: polgármester

Határidő: 2016. szeptember 30.

**7./Telki viziközművek 15 éves gördülő fejlesztési Terv jóváhagyása**

**Előterjesztő**: polgármester

*Az előterjesztés a jegyzőkönyv melléklete.*

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**104/2016. (IX. 19.) számú Önkormányzati Határozata**

**Telki viziközművek 15 éves gördülő fejlesztési Terv jóváhagyásáról**

Telki község Képviselő-testülete megismerte és elfogadja a Gördülő Fejlesztési Tervet.

Felhatalmazza a polgármestert a Gördülő Fejlesztési Terv Magyar Energetikai és Közmű Szabályozási Hivatalhoz történő benyújtására.

Felelős: polgármester

Határidő: azonnal

**8./ Telki, Völgyrét ívóvíz ellátásának kiépítéséről**

**Előterjesztő**: polgármester

*Az előterjesztés a jegyzőkönyv melléklete.*

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**105/2016. (IX. 19.) számú Önkormányzati Határozata**

**Telki, Völgyrét területének ivóvíz ellátásának kiépítéséről szóló határozat módosítása**

A képviselő-testület a 91/2015.(IX.01.) Öh. számú határozatát az alábbiak szerint módosítja:

A képviselő-testület úgy határoz, hogy az Északdunántúli Vizmű Zrt. beruházásában elkészíti a Völgyrét területén az ivóvíz hálózatot, melynek kiépítési költségéhez szükséges fedezet biztosítására a 2015-2016.évi ivóvíz és szennyvízágazati amortizáció összegét számolja el.

Felelős: polgármester

Határidő: 2016.október 15.

**9./ Csatorna konzorciumi szerződés aláírására felhatalmazás**

**Előterjesztő:** polgármester

*Az előterjesztés a jegyzőkönyv melléklete.*

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**106/2016. (IX. 19.) számú Önkormányzati Határozata**

**Telki szennyvízberuházási-projekt megvalósításáról szóló**

**Konzorciumi együttműködési megállapodás aláírásáról**

Telki Község Önkormányzat képviselő-testülete úgy határoz, hogy hozzájárulását adja a Polgármesternek, hogy bemutatott szakértői vélemény, illetve az ivóvízminőség-javító, szennyvízelvezetési és -tisztítási, valamint hulladékgazdálkodási beruházások megvalósítása érdekében szükséges intézkedésekről szóló 1439/2016. (VIII. 17.) Korm. határozat alapján aláírja a konzorciumi megállapodást a Nemzeti Fejlesztési Programirodával Telki község szennyvízelvezetésének és - tisztításának fejlesztése” tárgyú, KEHOP-2.2.2-15-2016-00076 számú projekttel összefüggésben.

Felelős: polgármester

Határidő: azonnal

**10./ A Bursa Hungarica Felsőoktatási Önkormányzati ösztöndíjrendszerhez való csatlakozásról**

**Előterjesztő**: polgármester

*Az előterjesztés a jegyzőkönyv melléklete.*

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**107/2016. (IX. 19.) számú Önkormányzati Határozata**

**Bursa Hungarica Felsőoktatási Önkormányzati ösztöndíjrendszerhez való csatlakozásról**

Telki község Képviselő-testülete csatlakozik a 2017. évi Bursa Hungarica Felsőoktatási Önkormányzati ösztöndíjrendszerhez.

1.) Felhatalmazza a polgármestert a 2017. évi Bursa Hungarcia Felsőoktatási Ösztöndíj-támogatáshoz való önkormányzati csatlakozási és on-line nyilatkozat aláírására, valamint felkéri annak az OM Alapkezelő felé történő továbbítására.

2.) Elfogadja az Általános Szerződési Feltételeket, valamint az annak megfelelő „A” és ,,B” típusú pályázati felhívást.

Felelős: polgármester, jegyző

Határidő: 2016. október 1.

**11./ Szociális célú tűzifa vásárlására szóló pályázat benyújtásáról**

**Előterjesztő**: polgármester

*Az előterjesztés a jegyzőkönyv melléklete.*

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**108/2016. (IX. 19.) számú Önkormányzati Határozata**

**Szociális célú tűzifa vásárlására**

**szóló pályázat benyújtásáról**

1. Telki Község Önkormányzat Képviselő-testülete úgy határoz, hogy 26 erdei m3 mennyiségű tűzifa megvásárlásához támogatási igényt nyújt be a helyi önkormányzatok szociális célú tűzifavásárláshoz kapcsolódó kiegészítő támogatásáról szóló 46/2014. (IX.25.) BM rendelet alapján.

2. A Képviselő-testület kötelezettséget vállal arra, hogy az 1. pontban megjelölt 26 erdei m3 mennyiségű tűzifa vásárlásához a 33.020.- Ft összegű saját forrást az Önkormányzat 2016. évi költségvetésének szociális kerete terhére biztosítja.

3.Telki Község Önkormányzata vállalja, hogy a szociális célú tűzifában részesülőtől ellenszolgáltatást nem kér.

Felelős: polgármester

Határidő: 2016. szeptember 30.

12./Javaslattétel a Pest Megye Önkormányzata által alapított kitüntetésekre, díjakra javaslattétel a Pest Megyéért Emlékéremre

**Előterjesztő**: polgármester

*Az előterjesztés a jegyzőkönyv melléklete.*

Képviselő-testület javaslat hiányában a napirendi pont tárgyalását határozathozatal nélkül elnapolja.

**13./Az állattartásról szóló helyi rendelet megalkotása**

**Előterjesztő**: polgármester

*Az előterjesztés a jegyzőkönyv melléklete.*

Képviselő-testület 5 igen szavazattal 1 tartózkodás mellett elfogadta a kedvtelésből tartott állatok tartásáról szóló 12/2016. (IX.23.) számú rendeletet, mely jelen jegyzőkönyv mellékletét képezi.

**14./Könyvtár létrehozásának kérdéséről**

**Előterjesztő**: polgármester

*Az előterjesztés a jegyzőkönyv melléklete.*

Polgármester ismertette az előterjesztés főbb elemeit és célját, hogy egy elvi döntés szükséges a munka megkezdése előtt a könyvtár létesítéséről, de a kérdésben nem született megegyezés.

Képviselő-testület határozathozatal nélkül elnapolta a napirendi pont megtárgyalását.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

jegyző polgármester